TASCO คาดยอดขายยางมะตอยปีนี้ทะลุ 2.2 ล้านตัน หลังรัฐฯ จัดตั้งงบปี 58
TASCO คาดยอดขายยางมะตอยปีนี้ทะลุ 2.2 ล้านตัน หรือเติบโต 10% หลังได้ปัจจัยหนุนจากการที่รัฐฯ จัดตั้งงบปี 58 
7 เม.ย. 2558

นายชัยวัฒน์ ศรีวรรณวัฒน์ กรรมการผู้จัดการ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า แนวโน้มยอดขายยางมะตอยในประเทศปีนี้คาดว่าจะเพิ่มขึ้น 10% หรือทะลุ 2.2 ล้านตัน เนื่องจากได้รับปัจจัยหนุนจากการที่รัฐบาลได้มีการจัดตั้งงบประมาณปี 2558
สำหรับงานก่อสร้าง และซ่อมแซมถนน มูลค่ากว่า 7 หมื่นล้านบาท สูงกว่างบประมาณปี 2557 ถึง 27% ซึ่งยังไม่นับรวมงบตามแผนกระตุ้นเศรษฐกิจเพิ่มเติม ซึ่งผ่านมติครม.เป็นที่เรียบร้อยแล้ว โดยในส่วนนี้เป็นงบประมาณสำหรับการซ่อมและสร้างถนนทั่วประเทศวงเงิน 40,000 ล้านบาท เป็นงบประมาณของกรมทางหลวง 25,000 ล้านบาท และของกรมทางหลวงชนบท 15,000 ล้านบาท